Държавен вестник, бр. 23, 2016 г., стр. 92

СТР.  92	
Д Ъ Р Ж А В Е Н  В Е С Т Н И К 	
БРОЙ  23
Чл. 48. (1) При прекратяване на дейност-
та си нотифицираните органи са длъжни да 
уведомят председателя на Държавната аген-
ция за метрологичен и технически надзор и 
своите клиенти. В 7-дневен срок от уведом-
лението нотифицираният орган предоставя 
досиетата на своите клиенти на председателя 
на Държавната агенция за метрологичен и 
технически надзор.
(2) В 7-дневен срок от влизането в сила 
на заповедта за отнемане или ограничаване 
на разрешението органът за оценяване на 
съответствието информира съответно всички 
или заинтересованите свои клиенти и предава 
досиетата им на председателя на Държавната 
агенция за метрологичен и технически надзор.
(3) В едномесечен срок от уведомлението по 
ал. 1 и 2 клиентите на нотифицирания орган, 
който е прекратил дейността си или чието 
разрешение е било отнето или ограничено, 
могат писмено да поискат от председателя на 
Държавната агенция за метрологичен и тех-
нически надзор да предостави техни досиета 
на друг, посочен от тях, нотифициран орган.
ДОПЪЛНИТЕЛНИ РАЗПОРЕДБИ
§ 1. (1) По смисъла на наредбата:
1. „Средство за измерване“ е всяко устрой-
ство или система с измервателна функция, 
които са в приложното поле на чл. 2.
2. „Възел“ е механично или електронно 
устройство, посочено като такова в прило-
женията за отделните видове средства за 
измерване, което функционира независимо и 
съставя дадено средство за измерване заедно 
с други възли, с които е съвместимо, или със 
средство за измерване, с което е съвместимо.
3. „Законов метрологичен контрол“ е 
контролът на измерванията, предвиден за 
сферата на приложение на дадено средство за 
измерване поради съображения за защита на 
обществения интерес, общественото здраве, 
обществената безопасност, обществения ред, 
опазване на околната среда, облагането с 
данъци и мита, защита на потребителите и 
за лоялна търговия.
4. „Предоставяне на пазара“ е всяка достав-
ка на средство за измерване за дистрибуция 
или използване на пазара на Европейския 
съюз в процеса на търговска дейност, срещу 
заплащане или безплатно.
5. „Пускане на пазара“ е предоставянето 
на средство за измерване на пазара на Евро-
пейския съюз за първи път.
6. „Пускане в действие“ е употребата за 
първи път на средство за измерване, пред-
назначено за крайния ползвател, за целите, 
за които е предназначено.
7. „Производител“ е всяко физическо или 
юридическо лице, което произвежда средство 
за измерване или което възлага проектирането 
или производството на средство за измерване и 
предлага това средство за измерване на пазара 
със своето име или своята търговска марка 
или го пуска в действие за собствени цели.
8. „Упълномощен представител“ е всяко 
физическо или юридическо лице, установено 
в Европейския съюз, което е упълномощено 
писмено от производител да действа от негово 
име във връзка с определени задачи.
9. „Вносител“ е всяко физическо или юри-
дическо лице, установено в Европейския съюз, 
което пуска на пазара на Европейския съюз 
средство за измерване от трета държава.
10. „Дистрибутор“ е всяко физическо или 
юридическо лице във веригата на доставка, 
различно от производителя или вносителя, 
което предоставя на пазара средство за из-
мерване.
11. „Икономически оператори“ са произ-
водителят, упълномощеният представител, 
вносителят и дистрибуторът.
12. „Техническа спецификация“ е документ, 
определящ техническите изисквания, които 
трябва да са изпълнени за определено сред-
ство за измерване.
13. „Нормативен документ“ е документ, 
който съдържа технически спецификации, 
приети от Международната организация по 
законова метрология.
14. „Оценяване на съответствието“ е процес, 
който доказва дали са изпълнени съществените 
изисквания на наредбата, свързани с дадено 
средство за измерване.
15. „Орган за оценяване на съответствието“ 
е орган, осъществяващ дейности по оценяване 
на съответствието, включително калибриране, 
изпитване, сертификация и контрол.
16. „Изтегляне“ е всяка мярка, целяща пре-
дотвратяване на предоставянето на пазара на 
средство за измерване, което е във веригата 
на доставка.
17. „Изземване“ е всяка мярка, целяща да 
постигне връщане на средство за измерване, 
което вече е било предоставено на крайния 
ползвател.
18. „Маркировка „CE“ е маркировка, чрез 
която производителят указва, че средството 
за измерване е в съответствие с приложимите 
изисквания, установени в законодателството 
на Европейския съюз за хармонизация, пред-
виждащо нейното нанасяне.
19. „Законодателство на Европейския съюз 
за хармонизация“ е законодателството на Ев-
ропейския съюз, което хармонизира условията 
за предлагане на продукти на пазара.
(2) За целите на наредбата се прилага 
определението за „хармонизиран стандарт“, 
посочено в чл. 2, т. 1, буква „в“ от Регламент 
(ЕС) № 1025/2012 на Европейския парламент 
и на Съвета от 25 октомври 2012 г. относно 
европейската стандартизация, за изменение на 
директиви 89/686/ЕИО и 93/15/ЕИО на Съве-
та и на директиви 94/9/ЕО, 94/25/ЕО, 95/16/
ЕО, 97/23/ЕО, 98/34/ЕО, 2004/22/ЕО, 2007/23/